ધાર્મિક મેળાવડાઓમાં લોકો જે ઉપદેશ મેળવા લોકો જતા હોય છે જે ટીવી જેવા માધ્યમોથી પણ સિદ્ધ કરી શકાય તેમ છે. તો પછી મેળાવડાઓ યોજીને લોકોના જીવ સાથે રમત શા માટે? દરવર્ષે દેશ અને દુનિયામાં લાખોની સંખ્યામાં ધાર્મિક મેળાવડાઓના આયોજન થાય છે. આવા આયોજનોમાં ભાગદોડ અને તેમાં થતા લોકોનાં મોત એટલી હદ્દે વધ્યા છે કે લોકો પણ તેને સામાન્ય ઘટનાઓ સમજવા લાગ્યા છે. દર વર્ષે આવી ઘટનાઓ સામે આવે છે. તેમ છતાં આપણે તેમાંથી કંઈ શીખી રહ્યા નથી. દરેક વખતે સરકાર તરફથી પિડીતોને વળતાર ચુકવી પોતાની જવાબદારીમાંથી હાથ ખંખેરી લેવામાં આવે છે. પણ એ નક્કી નથી થતુ કે આખરે આરીતે માનવ જીવન સાથે રમાતી રમત પાછળ જવાબદાર કોણ છે? આજ લાપરવાહીની જમીન પર બીજી દુર્ઘટનાની પુષ્ઠભુમી રચતી હોય છે.